Celulitída, čiže čudné priehlbinky na stehnách, vnútornej strane nôh a zadku, existovala v každom historickom období. Ľudia však mali iné existenčné problémy a celulitídu si možno ani nevšimli. Posledných cca 10 - 15 rokov nám média prekladajú obraz dokonalej ženy, ktorá niečo ako celulitídu určite nemá. A ako na to reagujeme my? Obzeráme sa v zrkadle. V lepšom prípade usilovne navštevujeme fitness centrá. V horšom prípade masívne nakupujeme pseudoúčinne prípravky proti tomu kozmetickému problému, ktorých účinnosť je povedzme si pravdu otázna. Keďže podobne ako väčšina populácie i ja občas podlieham reklame, ocitol sa na mojej poličke prípravok proti celulitíde. A moje dojmy?
|Nivea - spevňujúci gél proti celulitíde Q10 plus|
Spevňujúci gél proti celulitide Nivea Q10 plus
Cena: cca 10 €
Čo hovorí výrobca: spevňuje vašu pokožku a zároveň viditeľne redukuje vonkajšie prejavy celulitídy - a to i bez extra masáže. Gél aplikujte denne na problematické partie tela (stehná, boky, zadoček a bruško)
Zloženie: Aqua, Alcohol Denat,Cyclomethicone, Glycerin Glucoside, Carnitine, Ubiquinone, Nelumbo Nucifera Leaf Extract, Phenoxyethanol, Butylene Glycol, Sodium Acrylates/C10-30 Alkyl Acrylate Crosspolymer, Sodium Carbomer, Chondrus Crispus Extract, Sodium Carbomer, Sodium Polyacrylate, Dimethilconol, Limonene, Linalool, Gersniol, Citral, Parfum, Cl 42090
Stránka Environmentla Working Group uvádza Citral ako "Hight Hazard" produkt. Je však takmer na konci zoznamu, takže by tejto látky malo byť minimum.
Moje subjektívne hodnotenie: Od výrobku som očakávala vyhladenie a spevnenie pokožky. Čo sa týka celulitídy, moja je naozaj minimálna. V podstate o nej viem, iba preto, že sa o nej stále píše a v televízií sú reklamy na produkty proti celulitíde. Inak by som ju ani neriešila. Ak by výrobok pomohol proti celulitíde bolo by to plus.
plusy:
- dobrý pocit, že sa o seba starám :-)
- rýchlo sa vstrebáva
- mierne spevnenie pokožky (v kombinácií s cvičením)
- vyhladenie pokožky
mínusy:
- nevyhovovala mi gélová konzistencia (mám radšej krémy)
- nehydratuje
- otázny účinok voči celulitíde (moja minimálna celulitída viditeľná možno iba mnou zostala v rovnakom stave ako pred používaním výrobku)
Celkové hodnotenie produktu: Výrobku udeľujem tri body z mojej päťbodovej hodnotiacej stupnice.